open-index/open-wikipedia-markdown huggingface dataset:
Pico de la Nevera

O **pico de la Nevera** u **Santa Brigida** (1.411 metros sobre o livel d'a mar), situau en a localidad de El Fraixno, ye o segundo pico mas alto d'a Sierra de Bicort, en a provincia de Zaragoza.

Ye superau nomás por l'amanau pico d'el Rayo, a on se se rechistra a maxima altaria d'a cordelera, 1427 metros.

No siempre estió asinas, y ye que dica a decada de 1950, o punto mas alto d'a "Vicora" (nombre popular en a zona ta a Sierra de Bicort) estió siempre La Nevera. Ye ta par d'alavez cuan, entre  Moncayo y La Nevera, se trigaría iste zaguer pico como puesto a on, en colaboración con o gubierno d'EE.UU., se prencipiaría a construcción d'un centro de comunicacions y de vichilancia d'o espacio aerio espanyol de gran utilidat ta o
exercito de l'Aire d'Espanya y a USAF. Ta albergar ditas instalaciones s'aplanó o terreno en a parti mas altera d'a cadena montanyosa, lo que rebaixaría l'altaria de La Nevera a os 1411 metros sobre o livel d'a mar actuals.

Istas instalacions han evolucionau con o paso d'os anyos y, dende l'amortau en 2005 d'os radars orichinals y a instalación d'o radar espanyol Lanza 3D, son chestionadas exclusivament por a Fuerza Aeria Espanyola, con a suya actual denominación d'Escuadrón de Vichilancia Aeria n°1. Iste radar, con una disponibilidat anyal practica d'o 99%, chuga un papel clau en a vichilancia d'o espacio aerio espanyol, permitindo prevenir con prou antelación cualsiquier menaza que podese sufrir o estau, puesto que atorga, entre toz os radars distribuyius por o territorio estatal, una d'as arias de cobertura mas amplas gracias a la suya privilechiada localización.

## Toponimia
O pico recibe o suyo nombre por a ubicación d'una antiga nevera que fue apuntalada en 2009 ta a suya explotación como atractivo turistico.

Tamién se diz de Santa Brigida, ya que amán d'a suya tuca se troba una ermita adedicada a ista santa.

## Referencias

## Vinclos externos
* En "Mendikat"
Cabezo de Burrén

O **Cabezo de Burrén** ye un pueyo de 433 metros d'altaria que chunto con l'amanada Burrena (423 m) son conoixius popularment como ***Los Pezones*** u ***Las Dos Teticas***. Se troba situau en o termin municipal de Frescano, amán d'a carretera entre ista localidat y Mallén. En a suya cima bi ha un vértiz cheodesico.

Baixo os pueyos se troban dos chacimientos arqueolochicos d'a Edat de Fierro perteneixients a la Cultura d'os campos d'urnas. Istos puestos han estau declaraus *[[Bien d'Intrés Cultural (Espanya)|Bien d'Intrés Cultural]]* en o rechistro de patrimonio d'o Ministerio de cultura espanyol.

Istos monts son antepueyos visibles en o paisache plan d'o norte d'a comarca de Campo de Borcha.

## Toponimia
L'oronimo *Burrén* ye interpretau por Juan Antonio Frago Gracia como d'orichen prerromano y relacionau con un lexema *BUR-* orichinador d'a radiz basca *buru*, que amás de significar "cabeza" puede significar "cima".

Encara que exista a denominación conchunta de *Los Pezones*, a primers d'o sieglo XVII se documenta *Os cabeços de Burrén* en a obra d'o portugués João Batista Labanha.

Bi ha mencions en aragonés medieval de Burrén por estar a pedrera papal de Burrén l'orichen d'as piedras que s'emplegaban pa fer una capiella en a Seu de Sant Salvador de Zaragoza y tamién l'orichen de cualques d'as piedras que facioron servir pa reconstruir o Puent de Piedra de Zaragoza en l'anyo 1405:

## Referencias

## Vinclos externos
*  En "Mendikat"
*  [ftp://ftp.geodesia.ign.es/Red_Geodesica/Hoja0321/032122.pdf Fuella d'o vértiz cheodesico].
Bixaurín

O **pico Bixaurín** u **punta Bisaurín** (en castellano *Bisaurín*) ye una destacada cima d'o Pireneu Occidental. Se troba situau en a divisoria d'as vals d'Echo y Lizara, mal conoixiu con o nombre de val d'Aragüés de lo Puerto. As pocas dificultaz tecnicas que presenta a puyada a iste pico, lo fan estar deseyau por muitos montanyers aficionaus. En a suya cima se troba un vértiz cheodesico.

## Toponimia
Un atro toponimo relacionau con iste ye Aurín, río y val que baixan entre a Collarada y a sierra d'a Partaqua.

A segunda parti d'o toponimo podría proceder d'o latín *aurea* (u d'o basco *horia*) con o significau de "dorau", "d'oro" u "amariello". A primera parti podría venir d'o basco *bizar* (barba), significando asinas *barba dorada*.

## Referencias

## Enlaces externos
*
*  En "Mendikat"
*  [ftp://ftp.geodesia.ign.es/Red_Geodesica/Hoja0144/014467.pdf Fuella d'o vértiz cheodesico]
Tozal d'o Mallo

:*No entivocar-se con o [[Tozal d'o Mallo (Pandicosa)|tozal d'o Mallo]] (1.909 m) situau en o municipio de [[Pandicosa]]. Pa atros usos d'a parola mallo, se veiga [[Mallo (desambigación)]].*

O **tozal d'o Mallo** (en castellano *Tozal del Mallo*, tamién conoixiu como *El Retablo* u *Trono del Diablo*) ye un pico situau en os Pireneus, en a val d'Ordesa, en o termín municipal de Torla-Ordesa (provincia de Uesca). Estribación sud d'o pico Mondarruego, destaca dende a dentrada d'a val por a suya impresionant cara sud atamas de contar con una altaria discreta (2.254 metros).

## Historia
A escalada d'a suya cara sud ha estau ambicionada dende metat d'o sieglo XX. Ya a guida Ollivier en a suya primera edición reculliba una supuesta puyada feita en 1944 por J. A. Gavín y José Luis Rodríguez que resultó estar falsa. O primer intento serio corresponde a J. Santacana qui en 1954 consigue arribar a la gran repisa central d'a paret, dita dende alavez *Plaza de Catalunya*, a traviés d'una travesía dende a parti este d'a paret.

Dimpués d'una curta vía ubierta por J. Gómez y M. Khan en 1955 recorrindo a parti superior d'o espolón este, estió Jean Ravier chunto con o propio M. Khan y atros tres companyers franceses, qui en a Semana Santa de 1957 logró o primer itinerario completo a la paret. Dimpués d'atras vías menors como o espolón ueste y o espolón este completo, a siguiente gran apertura la facioron en 1960 en dos ataques no simultanios dos cordadas diferents; d'una man, Josep Manuel Anglada y F. Guillamón puyando a la *Plaza de Catalunya* a traviés d'a *travesía Santacana* ubren a parti superior dica a cima y tres meses dimpués, P. de Bellefon y S. Sarthou ubren a parte inferior dende tierra, creyando asinas a dita *vía Franco-espanyola*.

En 1963, Alberto Rabadá, Ernesto Navarro y J.J. Díaz logran ubrir un atra intresant vía a la que dioron o nombre de vía d'as Bruixas.

Entre atros muitos escaladors que han feito una actuación destacable en ista paret, ubriendo as suyas diversas vías, se puet nombrar a Raymond Despiau, Miguel Ángel García Gallego u Antonio García Picazo.

## Referencias

## Vinclos externos

*  En "Mendikat"
Sierra de Mont Negro

A **sierra de Mont Negro** ye una aliniación montanyosa d'o Sistema Iberico que fa part de la branca levantina y d'a unidat morfoestructural dita "Serranías de Gúdar". En realidat ye un d'os sectors principals de'a mesma sierra de Gúdar que da nombre a la unidat morfoestructural. Se troba en a part oriental d'a provincia de Teruel.

As principals cimas son: Penya Roya (2.018 m), Mont Negro (1957 m), y El Candelar (1.804 m).

A superficie d'a sierra de Mont Negro perteneixe a los termins municipals de Gúdar, Val de Linars, Linars de Mora y Alcalá de la Selva.

## Toponimia
L'oronimo *sierra de Mont Negro* ye conoixida en castellano actual como *sierra del Monegro* u *sierra de los Monegros*. Fa referencia a una cima homonima, dita asinas por la escuridat d'a vechetación de pinars de *[[Pinus uncinata]]* y *[[Pinus sylvestris]]*. L'oronimo *Mont Negro* ye documentau en aragonés teruelano, por eixemplo en un texto d'o 29 de setiembre de 1245 cuan o concello de Teruel concedió termins a Gúdar:

## Vechetación
Os pinars de *[[Pinus uncinata]]* y *[[Pinus sylvestris]]* fan part de la vechetación natural d'a sierra y son bien conservaus. Bi ha tamién taixeras relictas y tascas pareixidas a las de los Pireneus.

## Referencias

## Bibliografía
*  Eduardo Viñuales Cobos (coordinador): *Red natural de Aragón. num. 9, Gúdar-Javalambre* Prames, 2006.
*  Julio Muñoz Jiménez y Concepción Sanz Herráiz: *Guía Física de España. 5 Las Montañas*. Alianza Editorial, 1995.
*  José Luis Peña Monné et al.: *Geomorfología de la Provincia de Teruel*. Instituto de Estudios Turolenses, 1984.
Sierra de Sollavientos

La **sierra de Sollavientos** ye una aliniación montanyosa de lo Sistema Iberico que fa parte de la branca levantina y de la unidat morfoestructural dita "Serranías de Gúdar". Se troba en la part oriental de la provincia de Teruel entre la sierra de Villarroya a lo norte, lo polje de Fortanet a lo nord-este, Pinar Ciego-sierra d'el Rayo a l'este, y la sierra de Mont Negro a lo sud-ueste.

La suya principal altaria ye lo Collado Frido con 1.997 m., seguiu de La Zaragozana (1.909 m), y l'alto d'el Morrón (1.889 m). Lo puerto de Val de Linars desparte esta sierra de la sierra de Gúdar propiament dita, a on que bi ha unatro Morrón (1912 m).

La superficie de la sierra de Sollavientos perteneixe a los termins municipals de Villarroya de los Pinars, d'Allepuz, Val de Linars y Mosqueruela.

## Toponimia
L'oronimo *sierra de Sollavientos* ye transparent en aragonés y se relaciona con la entidat de población homonima que ocupa la val de Sollavientos, dende a on que la costera de la sierra ye bien vistable.

En un texto de 1414 sobre lo mollonamiento de boalaches y defesas entre los termins de Fortanet y Exorcas se fa mención de ciertos microtoponimos encara vichents en la sierra de Sollavientos y atras sierras de la redolada:

A primers de lo sieglo XVII lo portugués João Baptista Labanha en lo suyo libro "*[[Itinerario del Reyno de Aragón (1610-1611)]]*" fizo mención de la cima *El Collado Frío* como part de val de Vacas, pero a diferencia d'atros parrafos no emplega las expresions *Serra de Val de vacas* u *Serra do Prado de Val de Vacas* que si que emplega pa la sierra de Mont Negro:

## Hidrografía
Las versants norte y este desauguan enta lo barranco de Mal Burgo u lo río Pitarc que lo contina. La versant ueste lo fa enta lo río Alfambra, en especial a traviés de lo suyo tributario río Sollavientos, que define la Val de Sollavientos. La versant sud desaugua enta lo río Linars.

## Referencias

## Bibliografía
*  José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
*  Ricardo Pitarch García: *Estudio de la flora y vegetación de las sierras orientales del Sistema Ibérico: La Palomita, Las Dehesas, El Rayo y Mayabona (Teruel)*. Editor: Consejo de Protección de la Naturaleza de Aragón, 2002.
Sierra de Toranzo

La **sierra de Toranzo** ye una aliniación montanyosa de la branca aragonesa de lo Sistema Iberico paralela a la sierra de Moncayo. Se situa en la provincia de Soria y en la comarca de Tierra d'Agreda.

Plega dica altarias de 1.614 m l'Alto de Toranzo, a on que mugan los termins municipals de Borobia, Noviercas y Olvega.

## Hidrolochía
La ladera norte desaugua enta lo río Araviana, a diferencia de las laderas sud y este, que lo fan enta lo rio Manubles a traviés de tributarios como l*'[[arroyo de la Virgen]]* y lo barranco d'el Celorio.

Lo curso alto de lo río Araviana con lo suyo *[[polje]]* desparte las sierras de Toranzo y de Moncayo.

## Cheología
En la sierra de Toranzo s'ha definiu l'anticlinorio de Toranzo, la unidat mes nordoccidental de lo macizo de Calatayú y Mont-albán.

## Referencias

## Bibliografía
* J. Vilá Valentí, Lluís Solé Sabarís, Manuel Terán: *Geografía general de Espanya*. Ariel Geografía. 1194.
* Julio Muñoz Jiménez, Concepción Sanz Herráiz: *Guía Física de España. 5 Las Montañas*. Alianza Editorial, 1995.
* Instituto Geológico y Minero de España: *[[Libro Jubilar J.M.Rios. Geología de España]]* Tomo I. Instituto Geológico y Minero de España, 1983.
Penyas de Ferrera

As **penyas de Ferrera** (en castellano *Peñas de Herrera*) son cuatre rocas macizas y anglosas situadas de norte a sud en o cabalto d'una loma d'a sierra de Moncayo (Sistema Iberico) a l'ueste d'este mont. D'antis mas bi heba un glaciar que erosionó a suya parti mas feble deixando actualment destacada a parti rocosa respecto d'a resta d'o terreno.

## Altaria
L'altaria d'a penya mas altera, dita *[[Alto d'el Picarrón|Picarrón]]* ye de 1.591 metros y sirve de sinyal ta a muga entre as localidaz de Talamantes, Anyón de Moncayo, Calcena y Purullosa; as atras tres penyas restants tienen unas altarias de 1.542 m (Penya d'el Camino), 1.462 m (Penya d'Enmedio) y 1.347 m (La Gotera) respectivament.

## Toponimia
Por estar muito visibles y tener importancia estratechica, as penyas de Ferrera ya se nombran en textos medievals aragoneses u navarros como por eixemplo en 1232 cuan Chaime I d'Aragón entregó uns castiellos a Sancho VII de Navarra:

En a "*[[Cronica de los Conquiridors]]*" tamién nombran estos releus:

## Cheolochía
As penyas de Ferrera son o producto d'erosionar-se y trencar-se un livel sedimentario de calsineras churasicas que fan part d'una siella anticlinal con materials triasicos en o nuclio.

## Fauna
En as parez d'as cuatre rocas que forman as penyas habitan alicas, vueitres y cuervos; en a plana baixo as rocas bi ha llebres, corzos, chabalins y rabosas.

## Flora
En as zonas mas baixas d'as penyas mos trobaremos con paisaches de carrascas y caixicos; a mesura que puyamos iremos veyendo como van desapareixendo os árbols y apareixen os arbustos como o fenullo (*Foeniculum vulgare*), o tremoncillo (*Thymus vulgaris*), o romero (*Rosmarinus officinalis*), a xordiga (*Urtica*), a menta (*Mentha*) y o espícol (*Lavandula angustifolia*). Tamién podemos veyer bella planta caracteristica d'ista zona de Moncayo como ye a vetiquera (*Clematis vitalba*), a ixalagra (*Mentha longifolia*), a gallineta (*Dactylorhiza elata*), a senera (*Amelanchier ovalis*) y o tulipán silvestre (*Tulipa sylvestris*).

## Puyada
O recorriu ye sinyalizau con marcas de pintura roya y blanca que mos levarán a la cima d'as Penyas. Dimpués de pasar l'armita de Sant Miguel, hemos de prener un sendero dirección ueste que mos levará a o barranco de Val de Ferrera. O sendero mos leva dica un cuello entre dos d'as Penyas de Ferrera, dende a on ye muit fácil puyar a la mas baixa y disfrutar d'o espectacular paisache.

O trachecto dura bellas cuatre horas y meya alto u baixo. Se gosa puyar-ie en a epoca que va d'abril a agosto.

## Referencias

## Se veiga tamién
*Castiello de Ferrera.
*Castiello de Ferrellón.

## Vinclos externos
*  Sistema Iberico en "Montipedia"
*  Puyada a Penyas de Ferrera
*  En "Mendikat"
Sierra Corija

La **sierra Corija** ye una aliniación montanyosa de la branca aragonesa de lo Sistema Iberico a lo sud de la sierra d'el Costanazo y a l'ueste de la sierra de la Bigornia. Se situa en las provincia de Soria y en lo Campo de Gómara.

La sierra Corija plega dica altarias de 1.267 m en Corija, seguida por La Penyuela (1.241 m).

## Hidrolochía
La ladera nord-este desaugua enta l'arroyo Ruidero, tributario de lo río Carabán u Vigas, de la cuenca hidrografica de lo río Manubles. La ladera sud-ueste desaugua enta l'arroyo Penyalcázar, tributario de lo río Algadir.

## Cheología
En la sierra Corija lo cabo nordoccidental de los afloramientos paleozoicos de lo macizo d'Ateca.

## Referencias

## Bibliografía
* Julio Muñoz Jiménez, Concepción Sanz Herráiz: *Guía Física de España. 5 Las Montañas*. Alianza Editorial, 1995.
* Instituto Geológico y Minero de España: *[[Libro Jubilar J.M.Rios. Geología de España]]* Tomo I. Instituto Geológico y Minero de España, 1983.
Sierra d'Armantes

La **sierra d'Armantes** ye un sierra de la branca aragonesa de lo Sistema Iberico que se situa en la depresión de Calatayú entre la sierra de la Virchen a l'este, la sierra d'Ateca a l'ueste y Xalón a lo sud. La superficie de la sierra d'Armantes perteneixe a los municipios de Cervera de la Canyada, Torralba de Ribota, Calatayú, Terrer y Ateca, toz en la Comunidat de Calatayú.

## Altarias
Las principals altarias son la Mesa d'Armantes (973 m), la Cruz d'Armantes (966 m), Los Castillos (929 m), Manyo Manyo (917 m), y lo cerro de la Cruz (894 m).

## Toponimia
L'oronimo *sierra d'Armantes* proviene de lo despoblau d'Armantes, situau en los termins municipals d'Ateca y Cervera de la Canyada.

## Hidrografía
La versant nord-este de la sierra desaugua enta la rambla de Ribota, la versant sud-ueste lo fa enta lo río Manubles, la versant sud lo fa enta Xalón, representando la sierra d'Armantes lo interfluvio entre las vals de los ríos Manubles y Ribota.

## Cheolochía
Abundan los chesos y las lutitas. A diferencia d'atras sierras de la redolada, la sierra d'Armantes ye la sola que tiene materials d'edat cenozoica en lo cabalto. La sierra s'ha iu formando por erosionar-se los materials sedimentarios cenozoicos que heban plenau enantes la depresión de Calatayú (vuidau erosivo), persistindo millor los materials que se situan mes luent u equidistants de los achents erosivos, ye a saber, los ríos Xalón, Manubles y Ribota.

Los estratos cenozoicos de la sierra d'Armantes tienen capuzamientos cuasi horizontals, lo que permite la formación de plataformas estructurals. En bel puesto la erosión hay creyau cinglos y ripas, como chunto a la rambla de Ribota un poco auguas ent'alto de la pedanía de Ribota.

Lo cabo sudoriental en contacto cerca de Calatayú presenta frontons y corresponde a toponimos como *[[cuesta de los Frontones]]* y *corrales del Frontón*.

## Referencias

## Bibliografía
* MUÑOZ JIMÉNEZ, Julio, SANZ HERRÁIZ, Concepción: *Guía Física de España. 5 Las Montañas*. Alianza Editorial, 1995.
* VIÑUALES COBOS, Eduardo: *Red Natural de Aragón. Comunidad de Calatayud* nº 17, 2007.
* ECHEVARRÍA ARNEDO, María Teresa: *El relieve de la Comunidad de Calatayud*, adintro de lo libro *Comarca de la Comunidad de Calatayud*. Colección territorio, nº 20, 2005.
Punta Esper

A **punta Esper** u **pico d'Aspe** (en castellano *pico Aspe* u *pico de la Garganta de Aísa*) ye un pico d'os Pireneus localizau en a provincia de Uesca entre a zona de Somport y a parti alta d'a val d'Aísa con una altaria de 2640&nbsp;m sobre o livel d'a mar.

## Referencias

## Enlaces externos
*  En "Mendikat"
Tozal de Guara

O **tozal de Guara** (en castellano *pico de Guara* u *puntón de Guara*) ye una montanya de 2.077 m situada en a Sierra de Guara. Perteneixe a o Parque Natural d'a Sierra y as Foces de Guara. Se puet alufrar dende a ciudat de Uesca. A suya altura contrasta con o vecín río Alcanadre, que tien una altura minima de 430 m.

Se trata d'a estribación mas important d'o Prepireneu aragonés y se i troban cuantas rotas de senderismo.
 
En a suya cima bi ha un vértiz cheodesico.

## Referencias

## Enlaces externos
*  Pachina sobre o Parque Natural.
*  En Mendikat
*  [ftp://ftp.geodesia.ign.es/Red_Geodesica/Hoja0248/024887.pdf Fuella d'o vértiz cheodesico]
Castiello d'Acher

O **Castiello d'Acher** (en castellano *Castillo de Acher*, en basco *Atxerreko Gaztelua*) ye una cima de 2.384 m en a zona d'a Selva d'Oza en a parti occidental d'o Prepireneu aragonés. Debe o suyo nombre a o suyo aspecto de fortaleza que presenta enta todas as suyas versants.

## Cheolochía
Lo Castiello d'Acher ye un sinclinal pendiu de calsineras cenomanianas (Cretacio superior) discordants sobre las molasas tardiherzinicas de lo Permotrías. Estas calsineras sedimentoron cuan la gran transgresión cubrió d'augua marina buena part de l'orocheno pirenenco, dimpués se plegoron y una erosión posterior las deixó aisladas de las sierras de Secús y Vernera.

## Caracteristicas
En orden ascendent, a cima pasa d'un selva frondosa de tonalidaz verde-amarillencas a laderas royencas. A suya cima, que gosa presentar-se con prou nieu, ye una chicota val rectangular rodiada en as suyas cuatre caras por una muralla que le da un aspecto de castiello.

## Referencias

## Se veiga tamién
* Castiello d'Acher Sud (2.347 m)

## Enlaces externos
*  En "Mendikat".
Bunyero

O **Bunyero** (en castellano *Buñero*) ye una montanya de 1.109 metros en a provincia de Uesca (Aragón).

Ye o punto mas alto d'a sierra de la Carrodilla y se troba en a muga entre Peralta y Calasanz (Litera), Graus (Ribagorza) y Estadilla (Semontano de Balbastro). En a suya cima bi ha un vértiz cheodesico.

## Vinclos externos
*  Bunyero en a web d'o Instituto Cheografico Nacional.
*  Bunyero en "Mendikat".
*  [ftp://ftp.geodesia.ign.es/Red_Geodesica/Hoja0288/028853.pdf Fuella d'o vértiz cheodesico].
Mandilar

O **Mandilar** u tamién dito **Cerro Cuartalé** ye una montanya de 2.211 metros que se troba en a provincia de Uesca (Aragón).

Ye situada en a sierra Tendennera y en as suyas versants se i troban as instalacions d'a estación d'esquí d'Aramón Panticosa.

## Vinclos externos
* Mandilar en "Mendikat"
Pico Sarllé

O **pico Sarllé** (en castellano *pico Cerler*) ye una montanya que prene o suyo nombre d'o lugar de Sarllé, a on se troba y ye bien visible dende o mesmo. Se formó fa 390 millons d'anyadas en una erupción volcanica.

Presenta dos versants prencipals muit diferenciadas. A ueste tien un aspecto menazant y remera a la silueta d'o K2 mas que mas cuan d'hivierno ye cubierto por a nieu, ya que tien l'aspecto d'una piramide cuasi perfecta formada por un camatón de bloques de granito. As suyas atras versants, manimenos, son muito mas suaus y fan parti d'a estación d'esquí de Sarllé por lo que as telecadieras tresportan esquiadors por as suyas laderas.

## Puyada
A puyada a o pico Sarllé puet fer-se en menos de dos horas dende os llanos de l'Ampriu y a visión dende a suya cima ye impresionant, ya que se i pueden alufrar en un panorama de 360º a curta distancia as cimas mas altas de tot o Pireneu: as tucas d'Aneto, Maladeta, Malpás, Perdiguero, Cllarabida, Posets, o Turbón u a tuca de Vallhibierna, antimás de toda a val de Benás.

## Referencias

## Vinclos externos
*  En "Mendikat".
Tuca d'el Feixant

A **tuca d'el Feixant** (en catalán *tuc de la Tallada* u *pic de la Tallada*, en castellano *pico de la Tallada*) ye una tuca situada en a muga entre as comarcas d'a val d'Arán (provincia de Leida) y Ribagorza (provincia de Uesca).

A o norte muga con a vall de Mulleres, que ye a cabecera d'o río Noguera Ribagorzana. A o sud muga con a vall d'Ixalenques que se troba aintro d'o Parque Natural de Posets-Maladeta.

## Referencias

## Bibliografía
* Editorial Alpina, SL. Mapa Val d'Aran (2005-2006). Escala 1:40.000. Elaborado a partir de la Base Cartográfica del Servicio Geográfico del Ejército. ISBN 84-8090-191-8

## Vinclos externos

*  Tuca d'el Feixant en "Mendikat".
Sierra de Caballos

La **sierra de Caballos** u **sierra de los Caballos** ye una aliniación montanyosa de lo Sistema Iberico con dirección NE-SW que fa parte de la unidat morfoestructural dita "Serranías de Sant Chust-Castellot". Se troba en la part oriental de la provincia de Teruel entre las comarcas de Baixo Aragón y Mayestrato.

La superficie de la sierra de Caballos perteneixe a los termins municipals de Molinos, Berche, Alcorisa, Castellot y Seno.

## Altarias
Las altarias de la sierra de Caballos baixan dende un cantimplano a bels 1.000-1.100 m d'altaria dica una collada a 724 m (El Caballo) entre Alcorisa y Lo Mas de las Matas. Las cimas mes vistables son Tablada (1081 m), cerro Redondo (1014 m), Cantera d'el Lugar (968 m) y Fogonyán (969 m).

## Toponimia
L'oronimo *sierra de Caballos* u *sierra de los Caballos* presenta equivalents en atras zonas peninsulars que manimenos no s'interpretan a partir de l'animal *[[Equus caballus]]* constituindo un psedozoonimo toponimico.

Los toponimos y oronimos con caballo s'han interpretau en bel caso a partir de lo latín *CAPUT VALLIS* ("cabo de val"), visible en Cabeza del Caballo (Salamanca), con un homonimo en Águilas (Murcia).

Lo latín *CAPĪTULOS*, que ha dau en benasqués *[[cabell]]s* por vía patrimonial, explica l'oronimo catalán *[[serra de Cavalls]]* a traviés de lo mozarabe *kabalos* (referindo-se a los "cerros").

En l'Alto Aragón bi ha microtoponimos interpretaus a partir d'un derivau de *CAPUT*, *CAPĬTIS* diferent (**CAPĬTARIUM*), que habría orichinau en aragonés la palabra *[[capitero]]* ("cabalto d'un campo"), y sería l'orichen de los microtoponimos *Capitera* en Chaca, *Capiters* en Sobremont y *[[Sierra d'os Capitiellos|Os Capitiellos]]*. Un atro microtoponimo altoaragonés posiblement relacionau con *CAPUT*, *CAPĬTIS* ye *[[sierra Caballera]]*.

L'arabe *[[Chabal|djabal]]* ("mont") explica lo toponimo tautolochico *[[Jabalcaballo]]* de Chaén, en una evolución pareixida a la que ha dau los toponimos Cebolla y Pueyo de Cebolla.

En lo documento de donación d'Alcanyiz a la Orden de Calatrava bi ha una posible mención latinizada a esta sierra como *serra de Molinos*:

## Hidrografía
La versant nord-ueste desaugua enta lo río de Calanda, la versant sud-este lo fa enta lo río Guadalop.

## Referencias

## Bibliografía
*  Eduardo Viñuales Cobos (coordinador): *[[Red natural de Aragón]]. nº 3, Maestrazgo* Prames, 2006.
*  Eduardo Viñuales Cobos (coordinador): *[[Red natural de Aragón]]. nº 15, Bajo Aragón* Prames, 2007.
*  José Luis Peña Monné et al. : *[[Geomorfología de la Provincia de Teruel]]*. Instituto de Estudios Turolenses, 1984.
Sierra d'Ateca

La **sierra d'Ateca** ye un sierra de la branca aragonesa de lo Sistema Iberico que se situa a lo sud-este de la sierra de Miñana, a l'este de la sierra de Cetina y a l'ueste de la sierra d'Armantes. La superficie de la sierra d'Ateca perteneixe a los municipios de Turrillo, Villa Luenga, Moros, Ateca y Bubierca, toz en la Comunidat de Calatayú.

Las principals altarias son la Olaza (1037 m), Varona (1018 m) y Las Muelas (984 m).

## Toponimia
L'oronimo alternativo *sierra del Caballero* fa referencia a lo posible paso de lo Cid Rodrigo Díaz de Vivar por Ateca travesando una sierra.

## Hidrografía
La versant nord-este de la sierra desaugua enta lo río Manubles, la versant sud-ueste de la sierra lo fa enta río Monegriello

## Cheolochía
Los materials paleozoicos de la sierra d'Ateca perteneixen a lo macizo d'Ateca chunto con los de sierra Corija, los de la sierra de Pardos, la sierra de Santa Cruz y la sierra de Valdellosa y son d'edat cambriana y ordoviciana, predominando l'afloramiento de las "Series Ibericas", ye a saber, quarzarenitas y lutitas con aspecto de loseta sedimentaus dende zaguers de lo Cambián meyo dica primers de l'Ordovicián inferior u Arenig.

## Referencias

## Bibliografía
* Julio Muñoz Jiménez, Concepción Sanz Herráiz: *Guía Física de España. 5 Las Montañas*. Alianza Editorial, 1995.
* Instituto Geológico y Minero de España: *[[Libro Jubilar J.M.Rios. Geología de España]]* Tomo I. Instituto Geológico y Minero de España, 1983.
* Instituto Geológico y Minero de España: *Mapa Geológico de España E 1:50.000. Alhama de Aragón*. Servicio de publicaciones de Ministerio de Industria y Energía. 1983.
* Instituto Geológico y Minero de España: *Mapa Geológico de España E 1:50.000. Ateca*. Servicio de publicaciones de Ministerio de Industria y Energía. 1983.
* José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
* Eduardo Viñuales Cobos: *Red Natural de Aragón. Comunidad de Calatayud* nº 17, 2007.
* María Teresa Echeverría Arnedo: *El relieve de la Comunidad de Calatayud*, adintro de lo libro *Comarca de la Comunidad de Calatayud*. Colección territorio, nº 20, 2005.
Gérard Philipe

**Gérard Philipe** (nombre artistico de Gérard Philip) estió un actor francés naixito de Canas (Alpes Maritimos) o 4 d'aviento de 1922 y muerto en París o 25 de noviembre de 1959.
Bernabé Martí

**Bernabé Martínez Remacha**, conoixiu artisticament como **Bernabé Martí** (naixito de Villarroya de la Sierra, Aragón o 14 de noviembre de 1928 y muerto en Barcelona o 18 de marzo de 2022) estió un cantaire  (tenor) aragonés d'Opera. Yera o esposo d'a soprano Montserrat Caballé (1933-2018) y pai d'a tamién soprano Montserrat Martí Caballé.

O suyo prencipio profesional estió en 1956 en o Teatro Prencipal de Zaragoza en a Chornada de l'Aponderación d'o Folklore Aragonés, an cantó bella aria d'opera y a ixota *[[El trust de los tenorios]]*. Dimpués destacoron as suyas interpretacions en teatros d'Espanya, Europa y America, como a suya interpretación d'a opera *[[La cabeza de dragón]]* en o Gran Teatro d'o Liceu de Barcelona en 1960, y as operas *[[Carmen]]* y *[[Werther]]* en teatros franceses y alemáns, entre altras.

A suya zaguera actuación estió en 1985 en Ripoll (Chirona, Espanya).

## Vinclos externos
*  A voz ''Bernabé Martí'' en a Gran Enciclopedia Aragonesa.
Pilar Lorengar

**Pilar Lorenza García Seta**, naixida o 16 de chinero de 1928 de Zaragoza (Aragón) y muerta en Berlín (Alemanya) l'1 de chunio de 1996, mas conoixita como **Pilar Lorengar**, estió una cantaire (soprano) aragonesa d'Opera.

O suyo prencipio profesional estió 1951 en o Teatro Municipal de Orán (Archelia) como *Rosa* d'a opera *[[Maruxa]]* d'Amadeo Vives, y en 1952 en Barcelona con a *[[Nuena Sinfonía]]* de Beethoven y o *Requiem alemán* de Brahms. Como cantaire d'opera estió en 1955 como *Cherubino* en o Festival Internacional d'arte lirico d'Aix-en-Provence y como *Violetta* en *[[La Traviata]]* de Giusseppe Verdi en a Royal Opera House d'o Covent Garden de Londres.

En 1991 recullió o Premio Prencipe d'Asturias d'as Artes chunto a Victoria de los Ángeles, Teresa Berganza, José Carreras, Montserrat Caballé, Alfredo Kraus y Plácido Domingo.

Pilar Lorengar morió de malautía de cáncer de polmón en 1996 con 68 anyos en o Park Sanitarium de Berlín.

## Vinclos externos
*  Biografía de ''Pilar Lorengar'' en a pachina web oficial d'os Premios Princesa d'Asturias.
Premio Princesa d'Asturias de Ciencias Socials

Os **Premio Princesa d'Asturias de Ciencias Socials** (**Premio Prencipe d'Asturias de Ciencias Socials** dica 2014) s'entregan dende 1981 ta la o persona, institución, colla de personas o d'institucions cual faina creyadora o d'investigación en as disciplinas d'Antropolochía, Dreito, Economía, Filosofía, Cheografía, Historia, Psicolochía, Sociolochía y altras Ciencias Socials represente una aportación relevant a o suyo desarrollo en o beneficio d'a Humanidat.

## Lista de premiaus
::

## Referencias

## Vinclos externos
*  Fundación Princesa de Asturias
*  Lista de premiatos en a pachina web oficial d'a Fundación Princesa de Asturias
Premio Princesa d'Asturias d'as Artes

O **Premio Princesa d'Asturias d'as Artes** (**Premio Prencipe d'Asturias d'as Artes** dica 2014) s'entrega dende 1981 ta la a persona, institución, grupo de personas u d'institucions por a suya labor en l'Arquitectura, la Cinematografía, la Danza, la Escultura, la Musica, la Pintura y d'atras expresions artisticas que represente una aportación relevant a lo patrimonio cultural d'a Humanidat.

## Lista de premiaus
::

## Referencias

## Vinclos externos
*  Fundación Princesa de Asturias.
*  Lista de premiatos en a pachina web oficial d'a Fundación Princesa de Asturias.
Premio Princesa d'Asturias d'as Letras

Os **Premio Princesa d'Asturias d'as Letras** (**Premio Prencipe d'Asturias d'as Letras** dica 2014) s'entregan dende 1981 ta la persona, institución, grupo de personas u d'institucions cual faina creyadora o d'investigación represente una aportación relevant ta la cultura universal en Literatura o Lingüistica.

## Lista de premiaus
::

## Referencias

## Veyer tamién
* Premios Princesa d'Asturias

## Vinclos externos
*  Fundación Princesa de Asturias
*  Lista de premiatos en a pachina web oficial d'a Fundación Princesa de Asturias
Sierra d'el Costanazo

La **sierra d'el Costanazo** ye una aliniación montanyosa de la branca aragonesa de lo Sistema Iberico a l'este de la sierra de Cortado u de La Pica, a lo norte de la sierra Corija y a l'ueste de la sierra de la Bigornia. Plega dica altarias de 1.297 m en El Costanazo, que representa un punto de trencadura entre las dos direccions de la sierra NO-SE y NE-SO.

Se situa en las provincia de Soria y en lo Campo de Gómara a lo sud-este de Portillo de Soria, a lo sud de Torrubia de Soria, a lo sud-ueste de Tordesalas y a l'ueste de Sauquillo de Alcázar.

## Toponimia
L'oronimo *Costanazo* presenta lo sufixo *[[sufixo -azo|-azo]]* seguindo a *[[costana]]*, que puede significar en castellano "pieza curva de la carena d'un barco". En benasqués *costanero* ye un terreno en cuesta y presenta un infixo *[[infixo -an-|-an-]]*.

En l'Alto Aragón bi ha microtoponimos pareixius como *Costalazo*.

## Hidrolochía
La ladera sud-este desaugua enta lo río Cababán u Vigas y lo suyo tributario arroyo Ruidero, de la cuenca hidrografica de lo río Manubles, las laderas de l'ueste desauguan enta cursos d'augua menors de la compleganza de lo río Rituerto.

## Vechetación
Los carrascals fan part de la vechetación de la sierra, y dan nombre a lo puesto d'importancia comunitaria *Encinares de Sierra del Costanazo*.

## Referencias

## Bibliografía
*  Julio Muñoz Jiménez y Concepción Sanz Herráiz: *Guía Física de España. 5 Las Montañas*. Alianza Editorial, 1995.
*  Instituto Geológico y Minero de España: *Mapa Geológico de España E 1:50.000. Borobia*. Servicio de publicaciones de Ministerio de Industria y Energía. 1991.
Infixo -al-

Lo **infixo -al-** ye un infixo nominal y verbal que se fa servir en aragonés y en catalán.

## Infixo nominal
**[[Casalera]]*.
**[[Casalucio]]* / *[[casalicio]]*.
**[[Costalazo]]* / *[[costalaz]]*.
**[[Costalera]]*.
**[[Chicalón]]*.
**[[Esportalada]]*.
**[[Fogalera]]*.
**[[Pataralada]]*.
**[[Portalada]]*.

## Infixo verbal
**Acantaliar*.
**Barducaliar*.
**Escagaliar*.
**Escamaliar*.
**Gritaliar*.

## Referencias

## Bibliografía
* Chabier Lozano Sierra: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.
* José Antonio Saura Rami: *En torno a la sufijación apreciativa en el Valle de Benasque*. Archivo de Filología Aragonesa, 52-53, 149-178. 1996-1997.
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003.

## Se veiga tamién
*Infixo -an-.
*Infixo -ol-.
Premio Princesa d'Asturias d'os Esportes

Os **Premio Princesa d'Asturias d'os Esportes** (**Premio Prencipe d'Asturias d'os Esportes** dica 2014) s'entregan dende 1987 ta la a persona, institución, colla de personas o d'institucions que, amás amás d'a exemplaridat d'a suya vida y obra, fer conseguito nuevas metas en a luita d'o hombre por l'autosuperación.

## Lista de premiaus
::

## Referencias

## Veyer tamién
* Premios Princesa d'Asturias

## Vinclos externos
*  Fundación Princesa de Asturias
*  Lista de premiatos en a pachina web oficial d'a Fundación Princesa de Asturias
Cristhian Stuani

**Cristhian Ricardo Stuani** naixito de Tala, Canelones, Uruguay o 12 d'octubre de 1986 ye un futbolista uruguayán. A suya posición en o terreneo de chuego ye a de davantero entre d'atros equipos fue chugador d'o RCD Espanyol de Barcelona y o suyo equipo ye en l'actualidat o Girona FC.

## Clubes

## Vinclos externos

*  Perfil esportivo en a pachina web d'o RCD Espanyol de Barcelona.
Refuchio de la Rencllusa

O **refuchio de la Rencllusa** (u en aragonés estándard *La Renclusa*) ye un refuchio de montanya d'o Pireneu aragonés situau en a versant norte d'o macizo d'a Maladeta, o mas alto d'a ladera sud d'o Pireneu.

Administrativament ye situau en o termín municipal de Benás, comarca de Ribagorza, en a provincia de Huesca, Aragón.

Tien una capacidat de 93 plazas y ye o punto de salida mas común ta puyar a la tuca d'Aneto (3.404 m), o pico mas alto d'os Pireneus, lo que lo converte en un d'os refuchios mas importants d'a cordelera.

Ye situau a 2.140 metros sobre o livel d'a mar y se accede a traviés un sendero que sale de La Besurta, un aria recreativa a la que se puet acceder en autobús de linia, situada a poco mas de 1.900 metros d'altaria.

## Descripción

O refuchio de la Renclusa ye chestionau por a Federación Aragonesa de Montanyismo (FAM), o Concello de Benás y o Centro Excursionista de Catalunya (CEC), y guardau por Antonio Lafon. En 1912 se construyió un chicot refuchio de montanya en o lugar que ocupa l'actual, enamplau y reformau cuantas vegadas. Actualment conta con os siguients servicios: 
* 93 leitos.  
* Mantas.
* Augua corrient.
* Escusaus aintro d'o refuchio.
* Tabierna y servicio de birollas.
* Servicio de guidas.
* Loguero de material.
* Telefono y sistema de telecomunicacions ta soscorro.
* Guardau tot l'anyo.

Se troba a os piez d'o macizo d'a Maladeta, y ye o nuclio habitau mas alto de dito macizo. Leva o nombre de La Renclusa porque ye baixo a tuca de la Pleta de la Renclusa, a vegadas abreviada como "*tuca de la Renclusa*", que s'alza dica os 2.679 metros d'altaria.

D'hivierno, a vegadas se cubre de tot por a nieu, y ye difícil distinguir-lo d'o paisache blanco, ya que os nevazos astí, a partir d'octubre y noviembre son normals, dica alto u baixo mayo. O periodo de cheladas va dende octubre a mesmo chunio, y toz os anyos se baixa de -15 grados, incluso plegando a -20, lo que lo fa un refuchio con clima d'alta montanya.

La Renclusa poseye estación meteorolochica propia, d'o rete NIMET de l'Achencia Estatal de Meteorolochía -AEMET-, a traviés d'a que se puet consultar, bosando, o parte diario de NIMET. Manimenos os datos son a vegadas irregulars, ya que, no toz os días as condicions d'accesibilidat son as óptimas, lo que fa que no bi haiga continuidat d'o 100% en os datos.

## Se veiga tamién
* Refuchios d'o Pireneu aragonés

## Referencias

## Enlaces externos

*  Información d'o refuchio en a web d'a FAM
*  Información d'o refuchio en todonieve.com
*  Acceso a o refuchio de la Renclusa dende o Hespital de Benás
*  Información de contacto La Renclusa de Benás
*  Información sobre o refuchio de la Renclusa
Pico Central de Casterillet

O **pico Central de Casterillet** (en francés *pic Central de Costerillou*) ye un mont de 2.993 m d'altaria situau en a muga entre a provincia de Uesca (Aragón) y o departamento d'os Altos Pireneus (Occitania).

## Vinclos externos
*  En "Mendikat"
Punta de ra Frondiella

A **punta de ra Frondiella** (en castellano *Frondella Occidental*) ye un mont de 2.992 m d'altaria situau en a provincia de Uesca (Aragón).

Tradicionalment s'heba considerau como o "tresmil" mas occidental d'o Pireneu, encara que en l'actualidat o Instituto Cheografico Nacional le da nomás que una altaria de 2.989 metros y a cartografía 1:5000, asinas como as medicions GPS una altaria de 2.992.

## Vinclos externos
*  En "Mendikat"
Garmo Blanco

:*No entivocar-se con a [[Punda Garmo Blanco]] (3.075 m)*

O **Garmo Blanco** ye un garmo de 2.982 m d'altaria situau en o macizo d'os picos de l'Infierno en a provincia de Uesca (Aragón). Ye a primera cima a la que se plega cuan se puya a o macizo dende l'ueste.

## Toponimia
Fa referencia a las marboleras de marbre blanco, a mas important con una amplaria de cuasi 16 hectarias, que s'han formau por metamorfismo de contacto en ista zona.

## Se veiga tamién
* Punda Garmo Blanco

## Vinclos externos
*  En "Mendikat"
Punta Agüerri

:*No entivocar-se con a [[penya Agüerri]] (2.283 m)*

A **punta Agüerri**, tamién conoixida como **Cima Negra** ye una cima de 2.447 m d'altaria d'o Pireneu Occidental.

Se troba situada en a val d'Echo, en a comarca d'a Chacetania, en a provincia de Uesca, a l'ueste d'o Bixaurín.

## Toponimia
O toponimo *Agüerri* ye d'orichen basco. Podría derivar d'as voces "aguai/aguer" y "herri", significando literalment *tierra d'aguas* u alternativament d'a voz "agor", que significa *[[seco]]*/*arido*.

## Referencias

## Enlaces externos
*  En "Mendikat"
Paquiza Linzola

A **Paquiza Linzola** (en castellano *Paquiza de Linzola*, en basco *Lapakiza Lintzola*) ye una montanya de 2.104 m d'altaria situada en o Pireneu Occidental. Desepara as vals de Zuriza y Belagua y se troba amán d'a muga entre Uesca y Navarra.

## Historia
Encara que cheograficament fa parti d'a val de Roncal, a cima perteneixe administrativament a o termín municipal d'Ansó.

Dica l'anyo 1561 perteneixeba a territorio navarro y ye en iste anyo cuan a suya sobiranía pasó a mans aragonesas, dimpués de cuantos pleitos entre os dos reinos.

## Toponimia
"Paquiza" ye o diminutivo de "paco", zona u versant d'una montanya que permaneixe a la uembra.

"Linzola" tien relación con l'amanau toponimo de Linza y iste a la vegada probablement relacionau con a voz basca *l(h)intza*, que significa "chuncal".

## Referencias

## Enlaces externos
*  En "Mendikat"
Collaradeta

A **Collaradeta** u a vegadas conoixida como **Falsa Collarada** (en castellano tamién *Peña Pequeña*) ye un pico d'o Pireneu aragonés que tien una altaria de 2.729 m.

## Toponimia
L'orichen d'o suyo nombre ye o mesmo que o d'a vecina Collarada, a suya forma, rodiada d'una muralla de roca que tien forma de collar.

## Vinclos externos
*  En "Mendikat"
Sierra de Miñana

La **sierra de Miñana** ye un sierra de la branca aragonesa de lo Sistema Iberico que se situa a lo sud de la sierra Corija y a lo nord-ueste de la sierra de Deza. La superficie de la sierra de Miñana perteneixe a los termins municipals de Quiñonería, Almazul y Deza, toz en lo Campo de Gómara. Son localidaz d'estos termins municipals especialment cercanas a la sierra Mazaterón, Peñalcázar y La Alameda.

## Altarias
La principal altaria ye l'alto Cruz (1.315 m), seguiu por penya Amarilla (1.272) y *Montecillo* (1.251 m).

## Hidrografía
La versant ueste de la sierra desaugua enta lo río Algadir, la versant este y nord-este lo fa enta los ríos Carabán y Monegriello.

## Cheolochía
Los materials paleozoicos de la sierra de Miñana perteneixen a lo macizo d'Ateca chunto con los de sierra Corija, los de la sierra de Pardos, la sierra de Santa Cruz y la sierra de Valdellosa y son d'edat cambriana y ordoviciana, predominando l'afloramiento de las "Series Ibericas", ye a saber, quarzarenitas y lutitas con aspecto de loseta sedimentaus dende zaguers de lo Cambián meyo dica primers de l'Ordovicián inferior u Arenig.

## Referencias

## Bibliografía
* Julio Muñoz Jiménez, Concepción Sanz Herráiz: *Guía Física de España. 5 Las Montañas*. Alianza Editorial, 1995.
* Instituto Geológico y Minero de España: *[[Libro Jubilar J.M.Rios. Geología de España]]* Tomo I. Instituto Geológico y Minero de España, 1983.
* Instituto Geológico y Minero de España: *Mapa Geológico de España E 1:50.000. Alhama de Aragón*. Servicio de publicaciones de Ministerio de Industria y Energía. 1983.
* Instituto Geológico y Minero de España: *Mapa Geológico de España E 1:50.000. Ateca*. Servicio de publicaciones de Ministerio de Industria y Energía. 1983.
* Eduardo Viñuales Cobos: *Red Natural de Aragón. Comunidad de Calatayud* nº 17, 2007.
* María Teresa Echeverría Arnedo: *El relieve de la Comunidad de Calatayud*, adintro de lo libro *Comarca de la Comunidad de Calatayud*. Colección territorio, nº 20, 2005.
Punta de Socas

A **punta de Socas** (en francés *pic de Soques*) ye un pico d'o Pireneu que tien una altaria de 2.716 m.

Ye situau en a muga entre a provincia de Uesca (Aragón) y os Pireneus Atlanticos (Occitania)

## Vinclos externos
*  En "Mendikat"
O Flaire

:*No entivocar-se con l'agulla que se troba en a [[Sestral Baixa]], en a [[val de Puértolas]].*

**O Flaire** (en castellano tamién *El Fraile*) ye un pico d'o Pireneu aragonés que tien una altaria de 2.705 m.

Ye a cima norte d'a Collaradeta y se devanta por dencima d'o circo d'Ip. Sobre a suya crencha ueste bi ha un gran uello natural dito "O Puent".

## Vinclos externos
*  En "Mendikat"
Penya Nevera

A **penya Nevera** (en castellano tamién *peña Nevera*) ye un pico d'o Pireneu aragonés que tien una altaria de 2.721 m. Se troba en un trifinio entre os municipios de Samianigo (Alto Galligo), Canfranc y Villanuga (Chacetania).

## Toponimia
L'orichen d'o nombre d'iste mont pareixe que se troba en a depresión que bi ha a os suyos piez y que acumula grandes cantidaz de nieu d'hivierno.

## Referencias

## Vinclos externos
*  En "Mendikat"
Punta Calveira

A **punta Calveira**, tamién dita **punta de la Cruz** u **punta lo Forato** (en basco *Kalbeira*) ye una montanya de 1.684 m d'altaria situada en o Prepireneu, en a muga entre Uesca (Aragón) y Navarra.

Desepara as vals d'Ansó y Roncal y en a suya cima bi ha un vértiz cheodesico.

## Toponimia
Ye posible que l'orichen d'o suyo nombre se trobe en o feito d'estar en una zona de poca vechetación.

## Referencias

## Enlaces externos
*  En "Mendikat"
*  [ftp://ftp.geodesia.ign.es/Red_Geodesica/Hoja0143/014398.pdf Fuella d'o vértiz cheodesico].
Mallo Acherito

:*Pa atros usos d'a parola mallo, se veiga [[Mallo (desambigación)]].*

O **Mallo Acherito** (en basco *Atxerito*, en francés *pic de l'Acherito* u *Chourique*) ye un mont d'o Pireneu Aragonés Occidental.

Se troba en a provincia de Uesca y fa parti d'as cimas que creyan a divisoria entre as vals de Zuriza y Aspa.

## Toponimia
O toponimo incluye a radiz basca "atxa", que significa *[[penya]]*, muit estendillada en a zona occidental d'o Pireneu aragonés en picos como l'Achar d'Alano u o Castiello d'Acher. Tamién lo nombran Saint-Saud, Wallon u Cadier como **pico de las Tajeras**, encara que no ye una denominación guaire frecuent.

## Enlaces externos
*  En "Mendikat"
Penya Somola Alta

A **penya Somola Alta** (en castellano *peña Somola Alta* u *Semola Alta*) ye un pico d'o Pireneu aragonés que tien una altaria de 2.692 m. Se troba en a comarca de Chacetania en a muga con l'Alto Galligo y provincia de Uesca.

Se troba situada en o canto sud-ueste de l'ibón de Bucuesa.

## Vinclos externos
*  En "Mendikat".
Penya Somola Occidental

A **penya Somola Occidental** (en castellano *peña Somola Occidental*) ye un pico d'o Pireneu aragonés que tien una altaria de 2.669 m.

## Vinclos externos
*  En "Mendikat"
Penya Somola

**Penya Somola** puet fer referencia a tres cimas, amanadas entre sí, situadas en o macizo d'a Collarada:

* **[[Penya Somola Alta]]** (2692 m)
* **[[Penya Somola Occidental]]** (2669 m)
* **[[Penya Somola Baixa]]** (2574 m)
Campanals de Collarada

Os **Campanals de Collarada** (en castellano *Campanales de Collarada* u *Los Campaniles de Collarada*) ye un pico d'o Pireneu aragonés que tien una altaria de 2.681 m.

Enta a val de l'Aragón a penya Collarada va perdendo altaria, plegando a o mesmo canto d'o río dimpués de 4,5&nbsp;km. Manimenos, encara a o largo d'1&nbsp;km dende o collar rocoso que da nombre a iste pico se mantiene a elevación, recibindo ista o nombre de *Campanals de Collarada*.

## Vinclos externos
*  En "Mendikat"
Punta d'a Liena d'a Garganta

A **punta d'a Liena d'a Garganta** (en castellano *Llena* u *Llana de la Garganta*) ye un pico d'o Pireneu aragonés que tien una altaria de 2.599 m.

Ye una d'as cimas que forman o circo d'Esper.

## Toponimia
Una *[[liena]]* ye lo nombre popular en aragonés ta denominar a un aria exposada d'un mesmo estrato duro de *[[flysch]]*, que por ixo forma una superficie de penya continua y esposata a lo temper, evocando-se una losa.

D'atra man o toponimo *[[bozo]]* fa referencia a una piedra graniza, u a vegadas conchunto de cantals, que s'ha eslurtau d'un mont y remane en o fundo u o curso d'un río, fendo d'entrepuz a o paso de l'augua que ha de pasar por dencima u por debaixo.

Incorrectament s'adapta a vegadas a o castellano como *Llena de la Garganta* u *Llana de la Garganta*, formas que cal evitar, ya que cambian o significau orichinal d'o toponimo.

## Referencias

## Vinclos externos
*  En "Mendikat"
Pico d'a Garganta de Borau

:*No entivocar-se con o [[pico Lecherins]] (2.344 m)*

O **pico d'a Garganta de Borau** u **pico Lecherín** (en castellano *pico de la Garganta de Borau* u *pico Lecherines*) ye un pico d'o Pireneu aragonés que tien una altaria de 2.570 m.

## Vinclos externos
*  En "Mendikat"
Pico Lecherins

:*No entivocar-se con o [[pico d'a Garganta de Borau]], tamién dito pico Lecherín (2.570 m)*

O **pico Lecherins** u **pico Tortiellas Occidental** (en castellano *pico Lecherín Bajo*) ye un pico d'o Pireneu aragonés que tien una altaria de 2.344 m.

## Vinclos externos
*  En "Mendikat"
Penya d'Otal

A **penya d'Otal**, **pico d'Otal** u **Aranyonera** ye una montanya de 2.701 metros que se troba en a provincia de Uesca (Aragón).

Ye situada en a sierra Tendennera, estando a zaguera cima important d'a suya parti oriental.

Alredor d'ista montanya bi ha o sistema Aranyonera, a cinquena espelunga con mas deslivel d'Espanya y a 24ena d'o mundo.

## Referencias

## Vinclos externos
* En "Mendikat"
Pico d'a Garganta d'Aísa

O **pico d'a Garganta d'Aísa** (en castellano *pico de la Garganta de Aísa*) ye un pico d'o Pireneu aragonés que tien una altaria de 2.504 m.

En a suya cima bi ha un vértiz cheodesico.

## Vinclos externos
*  En "Mendikat"
*  [ftp://ftp.geodesia.ign.es/Red_Geodesica/Hoja0144/014485.pdf Fuella d'o vértiz cheodesico]